लाफ्टर चैलेंज की प्राइज मनी से बहन की शादी करवाई थी, आज एक एपिसोड का चार्ज 50 लाख
Bollywood Actor Kapil Sharma Luxury Lifestyle. कपिल शर्मा...जिन्‍हें भारत में कॉमेडी किंग ऑफ इंडिया का टाइटल दिया गया है। आज भले ही जमाना ओटीटी का है, लेकिन आज भी फैमिली टाइम में ‘द कपिल शर्मा शो’ को ही देखा जाता है।
कपिल शर्मा...जिन्‍हें भारत में कॉमेडी किंग ऑफ इंडिया का टाइटल दिया गया है। आज भले ही जमाना ओटीटी का है, लेकिन आज भी फैमिली टाइम में ‘द कपिल शर्मा शो’ को ही देखा जाता है। यूं तो भारत में कई कॉमेडियन स्‍टार्स बने हैं लेकिन कपिल कॉमेडी इंडस्‍ट्री का वो नाम हैं जो स्‍टारडम के मामले में बड़े-बड़े सुपरस्‍टार्स से भी आगे हैं।
आज गांव हो या शहर, शायद ही ऐसा कोई घर हो जहांं टीवी पर कपिल शर्मा शो न देखा गया हो। फिलहाल कपिल शर्मा अपनी नई फिल्‍म ज्विगाटो की रिलीज के चलते चर्चा में हैं। आज लग्‍जरी लाइफ में जानिए भारत को हंसाने वाले कपिल शर्मा की आलीशान जिंदगी के बारे में…
10वीं कक्षा के बाद टेलीफोन बूथ में काम किया
कपिल शर्मा एक मिडिल क्‍लास फैमिली से आते हैं। उनके पिता पुलिस डिपार्टमेंट में हैड कॉन्स्टेबल थे। एक इंटरव्‍यू में कपिल ने बताया था कि 10वीं की परीक्षा देने के बाद उन्‍होंने टेलीफोन बूथ में काम किया था। दरअसल उन्‍हें एक म्‍यूजिक प्‍लेयर खरीदना था जिसकी कीमत 3000 रुपए थी।
कपिल रोजाना टेलीफोन बूथ में काम करते थे जहां उन्‍हें 70 से 80 रुपए रोज के मिलते थे। इसके बाद कपिल को जीवन में एक और बडा झटका लगा। जब कपिल महज 16 साल के साथ तब उनके पिता को आखिरी स्‍टेज का कैंसर हो गया था।
कपिल बताते हैं कि कैंसर के इलाज के लिए उनके परिवार के पास पर्याप्‍त पैसे नहींं थे। एक समय ऐसा था जब कपिल के पिता असहनीय दर्द में थे और कपिल उनकी कोई सहायता नहीं कर पा रहे थे। इसके बाद 2004 में कपिल के पिता का निधन हो गया था।
जब पहली बार लाफ्टर चैंलेज जीता तो उसी प्राइज मनी से बहन की शादी करवाई
पिता की मौत के बाद कपिल ने मुंबई में अपना करियर बनाने के बारे में सोचा। एक बार अमृतसर में लाफ्टर चैलेंज का ऑडिशन हो रहा था। कपिल बताते हैं कि जब वे अमृतसर में ऑडिशन देने गए तो घबराहट के मारे उन्‍होंने खराब ऑडिशन दे दिया और पहले राउंड में ही उन्‍हें रिजेक्‍ट कर दिया गया।
इसके बाद वे दोबारा दिल्‍ली में लाफ्टर चैलेंज का ऑडिशन देने गए और इस बार वे सिलेक्‍ट हो गए। दिलचस्‍प बात यह है कि कपिल सिर्फ शो में सिलेक्‍ट ही नहीं हुए बल्‍कि बाद में लाफ्टर चैलेंज के विनर भी बने और वहां उन्‍होंने 10 लाख रुपए की प्राइज मनी भी जीती। उन दिनों पैसों की किल्‍लत के कारण कपिल की बहन की शादी भी टल चुकी थी।
लाफ्टर चैंलेज जीतने के बाद कपिल ने जीते हुए पूरे पैसे बहन की शादी में लगा दिए। लाफ्टर चैलेंज जीतने के बाद ही कपिल के करियर ने पटरी पकड़ी थी।
पंजाब में आलीशान फार्महाउस और मुंबई में अपार्टमेंट के मालिक हैं कपिल
अपने स्‍ट्रगल को लेकर कपिल ने एक बार कहा था कि ‘स्‍ट्रगल मेरे जीवन की इंवेस्‍टमेंट है’। इसी इंवेस्‍टमेंट ने आज कपिल को इतना सफल बना दिया है कि वे साल में 15 करोड़ रुपए तो इनकम टैक्‍स भरते हैं। संपत्ति की बात करें तो कपिल के पास पंजाब और मुंबई दोनों जगह आलीशान प्रॉपर्टी हैं। उनके पास पंजाब में एक आलीशान फॉर्महाउस है।
छुट्टियों में कपिल अक्‍सर अपने इस फॉर्महाउस में समय बिताते नजर आते हैं। इस बंगले की कीमत करीब 25 करोड़ रुपए है। इसके साथ ही कपिल के पास मुंबई के अंधेरी इलाके में लग्‍जीरियस अपार्टमेंट भी मौजूद है। अपने परिवार संग कपिल इसी अपार्टमेंट में रहते हैं। डीएलएच एनक्लेव में स्थित इस अपार्टमेंट की कीमत 15 करोड़ रुपए है।
5.5 करोड़ की वैनिटी वैन के मालिक हैं कपिल
पिछले 10-12 सालों से कपिल शर्मा टेलीविजन इंडस्‍ट्री में सक्रिय हैं। फिलहाल वे अपने शो ‘द कपिल शर्मा शो’ के एक एपिसोड के लिए 50 लाख रुपए चार्ज करते हैं। शूटिंग की वजह से कपिल अपना ज्‍यादातर समय सेट पर ही बिताते हैं। अपने शूटिंग एक्‍सपीरियंस को बेहतरीन बनाने के लिए कपिल ने 5.5 करोड़ रुपए की लग्‍जीरियस वैनिटी वैन खास अपने लिए बनवाई है।
ये वैनिटी वैन फैमस ऑटोमोबाइल डिजाइनर दिलीप छाबरिया ने डिजाइन की है। छाबरिया ने वोल्‍वो बस को एक 5 स्‍टार लैविश वैनिटी वैन में कस्‍टमाइज कर दिया है। दिलीप छाबरिया की कंपनी डीसी डिजाइन ने ही शाहरुख खान की वैनिटी वैन भी डिजाइन की थी।
मर्सेडीज से लेकर वोल्‍वो जैसी लग्‍जरी कारों के मालिक हैं कपिल 
मीडिया रिपोर्ट्स के मुताबिक कपिल की नेट वर्थ करीब 330 करोड़ रुपए है। ऐसे में कपिल के पास लग्‍जरी कारों का कलेक्‍शन न हो, ऐसा तो हो ही नहीं सकता। कपिल के पास सवा करोड़ की वोल्वो एक्‍स सी 90 और 1 करोड़ 20 लाख की मर्सेडीज बेंज एस350 सीडीआई है।
इन लग्‍जरी कारों से पहले कपिल ने 2013 में रेंज रोवर इवोक खरीदी थी। जिसे उन्‍होंने 2013 में करीब 60 लाख रुपयों में लिया था। इन लग्‍जरी कारों के अलावा कपिल को बुलेट चलाने का भी शौक है। अक्‍सर उन्‍हें मुंबई की सड़कों पर बुलेट चलाते देखा जाता है।